หูอื้อข้างขวา แต่เสียบหูฟังพอได้ยินนิดหน่อย พอหาวหายไปนิดหน่อย สักพักกลับมาอื้อเหมือนเดิม
สวัสดีค่ะ หูอื้อข้างขวาอาจจะมีสาเหตุจากการที่มีน้ำหรือสิ่งแปลกปลอมเข้าหูการติดเชื้อระบบทางเดินหายใจนำมาก่อน การอยู่ในสถานที่ที่เสียงดังเกินไป การติดเชื้อในช่องหู การอักเสบของเส้นประสาทคู่ที่แปด มีการอุดตันของรูหู หรือเยื่อแก้วหูทะลุ เป็นต้นการดูแลตัวเองเบื้องต้น ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ไม่ไปว่ายน้ำ ถ้าต้องไปให้ใช้ที่อุดหู และไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์หากยังมีหูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่